ΓΡΑΠΤΗ ΕΡΩΤΗΣΗ E-3778/02

υποβολή: Patricia McKenna (Verts/ALE) προς την Επιτροπή

(23 Δεκεμβρίου 2002)

Θέμα: Κέντρο Επιχειρηματικής Ανάπτυξης Drogheda στην Ιρλανδία

Μετά την απάντηση που έδωσε η Επιτροπή, τον Οκτώβριο του 2002, στην ερώτησή μου Ε-3325/01(1), το Κέντρο Επιχειρηματικής Ανάπτυξης Drogheda Ltd (DBDC) πούλησε τις εγκαταστάσεις που είχαν αρχικά αγορασθεί χάρις στη βοήθεια που χορήγησε η ΕΕ για τη δημιουργία ενός επιχειρηματικού κέντρου, αν και η ιρλανδική κυβέρνηση ανακάλεσε αργότερα τη βοήθεια αυτή. Οι — σήμερα επτά — ιδιώτες στους οποίους ανήκει το DBDCποστηρίζουν ότι δεν θα αντλήσουν κέρδος από την πώληση αυτή, ακόμη και άν το καθαρό προϊόν της συναλλαγής ανέλθει σε πάνω από 2 εκατ. ευρώ. Το κράτος ασκεί σχεδόν ανύπαρκτο έλεγχο για την αποφυγή της κακοδιαχείρισης των πόρων αυτών, σήμερα ή μελλοντικά. Δεν φαίνεται να έχουν διατυπωθεί αντιρρήσεις όσον αφορά αυτή την πώληση, παρότι το DBDC δεν ζήτησε προηγουμένως καμμία άδεια, αν και ήταν αυστηράποχρεωμένο να το πράξει, βάσει της συμφωνίας για τη χορήγηση της βοήθειας. Και όλα αυτά, παρά το γεγονός ότι αυτά τα σοβαρά ζητήματα είχαν τεθεί λεπτομερειακάπόψη του Αντιπροέδρου της Κυβέρνησης (Tnaiste), του Υπουργού Οικονομικών και του Γενικού Εισαγγελέα, τόσο εκ μέρους μου, όσο και εκ μέρους άλλων.

Πιστεύει η Επιτροπή ότι είναι σωστός αυτός ο τρόπος χρήσης της γενναιόδωρης βοήθειας που προσφέρει η ΕΕ για την τοπική ανάπτυξη· Μπορεί να εξηγήσει η Επιτροπή γιατί η OLAF δεν πραγματοποίησε σοβαρές προσπάθειες διερεύνησης των δραστηριοτήτων αυτών, παρότι είχε πλήρη ενημέρωση για το θέμα· Θα μπορούσε η Επιτροπή να εξηγήσει γιατί στην αρχική της απάντηση παρέλειψε να αναφερθεί στο γεγονός της ανάκλησης των πόρων και ήταν γενικά φειδωλή στην παροχή πληροφοριών·

Θα επιμείνει τώρα η Επιτροπή πως η OLAF θα πρέπει να διερευνήσει τηνπόθεση·

(1) ΕΕ C 160 E της 4.7.2002, σελ. 97.

Απάντηση του κ. Barnier εξ ονόματος της Επιτροπής

(30 Ιανουαρίου 2003)

Το έργο που είναι γνωστό ως Drogheda Enterprise Centre (κέντρο επιχειρησιακής ανάπτυξης) ξεκίνησε το 1995 με βάση μια μελέτη σκοπιμότητας την οποία εξεπόνησε μία τοπική ομάδα η οποία φέρει τον τίτλο Enterprise Centre for Drogheda Committee και αργότερα έγινε γνωστή ως Drogheda Business Development Centre (DBDC).

Κατά τη διάρκεια της περιόδου 1998/1999 διατέθηκαν δημόσιοι πόροι για το εν λόγω έργο μέσω του τοπικού προγράμματος αστικής και αγροτικής ανάπτυξης το οποίο συγχρηματοδοτήθηκε από το Ευρωπαϊκό Ταμείο Περιφερειακής Ανάπτυξης (ΕΤΠΑ) με το ποσό των 63 500 ευρώ και μέσω της κοινοτικής πρωτοβουλίας Interreg II από το ΕΤΠΑ με το ποσό των 158 717 ευρώ.

Είναι γεγονός ότι ποτέ δεν λειτούργησε ως κέντρο επιχειρησιακής ανάπτυξης λόγω κυρίως του πρόσθετου κόστους που θα προϋπόθετε η λειτουργία του. Το γεγονός αυτό διαπιστώθηκε κατά τη διάρκεια ενός ελέγχου που πραγματοποίησε το ΕΤΠΑ και η μονάδα ελέγχου του Ταμείου Συνοχής, η οποία δημιουργήθηκε από τις εθνικές αρχές βάσει του κανονισμού της Επιτροπής (ΕΚ) αριθ. 2064/97 της 15ης Οκτωβρίου 1997 για τον καθορισμό των λεπτομερών διατάξεων του κανονισμού του Συμβουλίου (ΕΟΚ) αριθ. 4253/88 όσον αφορά τον δημοσιονομικό έλεγχο των δράσεων εκ μέρους των κρατών μελών σχετικά με τις δράσεις που συγχρηματοδοτούνται από τα Διαρθρωτικά Ταμεία(1).

Κατόπιν αυτού το Department of Enterprise Trade and Employment αποδέσμευσε το κοινοτικό στοιχείο της ενίσχυσης και το αντικατέστησε με καθαρούς εθνικούς δημόσιους πόρους το 2001. Στόχος της ενέργειας αυτής ήταν να απελευθερωθούν οι πόροι και να χρησιμοποιηθούν γι' άλλο σκοπό. Κατ' αυτόν τον τρόπο διασφαλίστηκαν τα οικονομικά συμφέροντα της Κοινότητας. Επειδή δεν εχρησιμοποιούντο πλέον κοινοτικοί πόροι γι' αυτό το σκοπό, κρίθηκε ότι δεν ήταν πλέον σκόπιμη η ανάμιξη της Ευρωπαϊκής Υπηρεσίας Καταπολέμησης της Απάτης.

Οι αρμόδιες ιρλανδικές αρχές, που είναι οι μόνεςπεύθυνες για το εν λόγω έργο, ενημέρωσαν την Επιτροπή ότι είχε επιτευχθεί συμφωνία ανάμεσα στους ιδιοκτήτες του κέντρου και στο Υπουργείο, το οποίο διαχειρίστηκε την χρηματοδότηση μέσω του Louth County Enterprise Board, να πουληθούν τα κτίρια και τα έσοδα να χρησιμοποιηθούν για την αγορά ενός νέου κέντρου επιχειρησιακής ανάπτυξης με την προσθήκη ενδεχομένως και άλλων ποσών που έχουν δωρηθεί στο Drogheda Borough Council προς όφελος του λαού της Drogheda.

Οι αρχές επιβεβαίωσαν ότι τα αρχικά κτίρια έχουν πωληθεί και ότι έχουν αγοραστεί νέα κτίρια τα οποία λειτουργούν ως κέντρο επιχειρησιακής ανάπτυξης όπουπάρχουν ήδη και ορισμένοι ενοικιαστές. Ταπόλοιπα στοιχεία της συμφωνίας σχετικά με την χρησιμοποίηση των ποσών που περισσεύουν βρίσκονται στο στάδιο τηςλοποίησης.

(1) ΕΕ L 290 της 23.10.1997.